**ANEXA Nr. 3 LA REGULAMENTUL SPORTIV CADRU**

**AL CAMPIONATULUI NAŢIONAL AL**

**REPUBLICII MOLDOVA DE OFF ROAD EDIȚIA 2015**

**PenalizĂri**

Toate deciziile privind penalizările se iau de către arbitrii oficiali CNOR ai competiției sau, după caz, de către Comisia Sportivă a competiției. Penalizările se vor exprima în puncte, după sistemul **1 punct = 1 minut**. Câștigător va fi declarat echipajul care reușește să acumuleze cel mai bum timp şi cele mai puține puncte de penalizare pe parcursul întregii competiții.

**1. Penalizări cu caracter general**

a. Autovehiculele care nu sunt dotate conform **Anexei 2** nu vor fi acceptate în competiție. Constatarea o face exclusiv Comisarul tehnic al competiției, care nu va aplica viza pe fișă tehnică.

b. În cazul nerespectării indicațiilor organizatorului referitoare la spațiile de parcare (parcul tehnic, asistența tehnică), la campare (dacă este cazul) sau în traseu, echipajele în cauză pot fi **excluse din competiție** (fără returnarea taxei de participare).

c. Neaplicarea sau refuzul aplicării materialelor publicitare pe autovehicul, în condițiile impuse prin regulament, se penalizează cu **\_\_ puncte.**

**2. Penalizări de start**

a. Concurenții care se vor prezenta la start cu mașina de concurs nespălată sau care nu vor avea numerele de concurs vizibile (atunci când nu există condiții pentru spălarea întregului autovehicul) vor fi penalizați cu **\_\_ puncte**, de fiecare dată când se va constata acest lucru.

b. Automobilul, care nu s-a prezentat la start este penalizat conform cuantumului de penalizări (CP) cu **\_\_ puncte** și cu repoziționarea pe grila de start pe ultimul loc.

c. Neprezentarea la start în stagiul de traseu în maximum 30 minute după timpul de start al ultimului echipaj atrage descalificarea.

d. Echipajul ce a admis Start-fals este penalizat cu \_\_ puncte;

**3. Penalizări generale de traseu**

a. Pentru secvențele de traseu (secțiunile de navigare), cu cuantum x1, fiecare minut petrecut în traseu reprezintă 1 punct de penalizare.

b. Nefinalizarea unei secvențe de traseu de către un echipaj se penalizează cu **timpul maxim** realizat de un concurent care a finalizat secvența respectivă, la care se adaugă **o penalizare suplimentara de \_\_ puncte și toate penalitățile aferente CP-urilor** ratate pe secvența respectivă.

c. În cazul în care un echipaj nu mai ajunge la linia de sosire din acea zi (TM) se consideră stagiu de traseu neparcurs, iar pentru acesta nu vor mai fi luați în calcul timpii realizați pe secțiunile de navigare parcurse, ci pentru întregul stagiu va fi acordat **TM** stabilit al zilei, la care se adaugă penalizarea suplimentara de **\_\_ puncte** și **penalizările aferente CP-urilor** ratate pe acel stagiu .

d. În cazul abaterilor de la traseu, dacă revenirea în traseu se face prin alt loc, situat la o distanță mai mare de 100 m de punctul de părăsire, pentru întreaga secțiune de navigație se va acorda o penalizare de **\_\_ puncte și penalitățile aferente CP-urilor** ratate pe acea secțiune.

e. Ne purtarea centurii de siguranță de către pilot și\sau copilot se penalizează cu **\_ puncte** pe echipaj de fiecare dată când vehiculul se află în mișcare și se constată acest lucru.

f. Ne purtarea căștii de protecție de către pilot și\sau copilot se penalizează cu **\_\_ puncte** pe echipaj de fiecare dată când vehiculul se află în mișcare și se constată acest lucru.

g. Transportarea combustibilului în alte condiții decât cele permise prin regulament (**Anexa 3**) se penalizează cu **200 puncte.**

h. Transportarea altor persoane decât membrii echipajului, în autovehiculul de concurs, pe parcursul competiției, este interzisă și se penalizează cu **\_\_ puncte** la prima abatere, **respectiv cu excluderea din competiție** pentru recidivă. Fac excepție situațiile prevăzute**,** în care echipajul transportă pîna la primul arbitru de traseu o persoană accidentată (urgență medicală)**.**

i. Distrugerea bunurilor sau proprietăților, generată de nerespectarea prezentului Regulament, a Regulamentului particular sau Planului de securitate al competiției sau limitărilor comunicate de organizator **se penalizează cu excluderea din competiție** (pedeapsa poate ajunge pînă la excluderea din Campionatul Național – propunere a Comisiei Sportive a competiției înaintată CNOR).

j. Limbajul inadecvat față de oficiali, alți participanți sau spectatori – de la **\_ puncte** pînă la excluderea din concurs (decizia Comisiei Sportive)

k. Aruncarea sau abandonarea resturilor menajere și/sau reziduuri pe traseu – **\_\_ puncte**. In cazurile în care apar scurgeri de uleiuri și carburanți, sau alte pierderi de lichide de la sistemele mașinii, indiferent de cauze, concurenții sunt obligați să curețe și să lase locul curat. In caz contrar echipajul este exclus din competiție și este obligat la plata cheltuielilor de curățire. A treia repetare se penalizează cu excluderea din campionat, prin decizia CNOR.

l. Consumul de băuturi alcoolice sau droguri pe traseu se pedepsește cu **descalificarea din competiție**, pînă la excluderea din Campionatul Național (propunerea Comisiei Sportive înaintată CNOR).

m. Doborârea sau tăierea intenționată a copacilor, fără acordul organizatorilor, se penalizează cu **\_\_ puncte**. Echipajul în cauză are obligația să anunțe primul oficial întâlnit pe traseu despre tăierea făcută. Ascunderea faptei atrage după sine excluderea din competiție și suportarea pagubelor civile pentru echipajul în culpă. Două descalificări pentru astfel de acțiuni atrag pentru sportivul/sportivii în cauză excluderea din campionat (decizia CNOR).

n. Fixarea cablului de troliu sau altor mijloace ajutătoare fără componente de protecție (șufă de copac) **\_\_ puncte**.

o. Schimbarea direcției de troliere prin rezemarea cablului de troliu de copaci \_\_ **puncte**.

p. Folosirea lanțurilor pentru roți în timpul competiției atrage **descalificarea** echipajului în culpă.

r. Pentru alte manifestări nesportive echipajul în culpă poate fi penalizat de la \_\_ **puncte până la descalificare**. Stabilirea penalității este în competenta Comisiei Sportive a competiției. Două descalificări pentru astfel de acțiuni atrag pentru sportivul/sportivii în cauză excluderea din campionat (decizia CNOR).

s. Înlocuirea pilotului și/sau copilotului, în timpul competiției, cu alte persoane decât cele declarate în fișa de înscriere a echipajului determină **excluderea** echipajului înscris din competiție.

t. Înlocuirea mașinii declarate la înscriere cu o alta, în timpul competiției, atrage după sine **excluderea** echipajului în cauză din competiție.

u. Intervenția asistenței tehnice în afara locurilor stabilite de organizator sau în afara prevederilor regulamentului în timpul competiției atrage după sine **descalificarea** din competiție a echipajului în culpă.

v. Ajutorul din afară acordat echipajelor aflate în competiție (stagiu de traseu) atrage după sine **descalificarea** din competiție a echipajului în culpă.

**4. Penalizări de CP**

1. **10 puncte** penalizare pentru fiecare jalon doborât (se consideră jalon doborât doar în momentul în care jalonul este complet căzut la pământ) sau ținut/sprijinit prin orice metodă, de către pilot sau copilot.

2. **10 puncte** penalizare pentru fiecare bandă ruptă sau modificare (deformare) a traseului prin orice altă atingere a benzii, decât cu mașina.

3. Atingerea jalonului se penalizează cu 5 puncte:

4. Neparcurgerea integrală a PS, cu ieșire, fără acordul arbitrului, înainte de expirarea timpului maxim, se consideră refuz de parcurgere a probei și se penalizează cu **\_\_ puncte**, la care se adaugă penalizările de probă specială neparcursă, menționate mai sus.

5. Neintrarea în proba specială, indiferent de motive (abandon prealabil, defecțiuni tehnice) se penalizează ca probă specială neparcursă (TM x Q + 100 pct), la care se adaugă o penalizare suplimentara de **\_\_ puncte**.

6. Ajutorul din afară primit în timpul probei speciale, în interiorul TM, dacă echipajul nu declară clar arbitrilor decizia de abandon, se penalizează cu **\_\_ puncte** pentru echipajul în cauză și considerarea probei ca neparcursă, cu penalitățile aferente.

Obligația de a reține publicul în afara traseului în această situație îi revine organizatorului.

**5. Penalizări de sosire**

a. Depășirea liniei FINIŞ-BAZA la sosire se penalizează cu 10 puncte.

b. Sosirea este considerată CP și, în cazul ratării, se penalizează ca orice CP lipsa dintr-o secțiune neparcursă, adică **\_\_ puncte.**

c. Nepredarea Roadbook-ului și/sau a GPS-ului către arbitrul care consemnează sosirea, în maxim 15 min de la terminarea traseului, se penalizează cu **considerarea stagiului de traseu neparcurs** (zi de concurs neparcursă) și **aplicarea penalizărilor aferente** (vezi penalizări de traseu).

d. Dacă echipajul care a renunțat să mai finalizeze traseul (abandon) nu anunță urgent organizatorul prin orice mijloace, pana în maxim 15 minute de la sosirea în tabără, hotel, bivuac, acesta va fi **exclus din competiție**.